SET ปิดเช้าเด้ง 15 จุด รับราคาน้ำมันพุ่ง-ส่งออกขยายตัว จับตาส่งมอบวัคซีน”แอสตร้าเซนเนก้า”
SET ปิดเช้าเด้ง 15 จุด รับราคาน้ำมันพุ่ง-ส่งออกขยายตัว จับตาส่งมอบวัคซีน"แอสตร้าเซนเนก้า" โดยดัชนีช่วงเช้าปิดที่ระดับ 1,566.86 จุด เพิ่มขึ้น 15.01 จุด หรือ 0.97% มูลค่าการซื้อขาย 4.66 หมื่นล้านบาท
25 พ.ค. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,566.86 จุด เพิ่มขึ้น 15.01 จุด หรือ 0.97% มูลค่าการซื้อขาย 4.66 หมื่นล้านบาท
10 หุ้นดันดัชนีเช้านี้

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียเคลื่อนไหวในแดนบวก รับแรงหนุนราคาน้ำมันเมื่อคืนปรับขึ้นมา อีกทั้งบ้านเรายังได้แรงหนุนจากตัวเลขส่งออกขยายตัวได้ 13% ถือว่าออกมาดี
ทั้งนี้ ตลาดสหรัฐฯผ่านการปรับฐานไปแล้ว และเมื่อคืนอัตราผลตอบแทนพันธบัตร (Bond yield) ชะลอ ส่งผลหุ้นกลุ่มเทคโนโลยีดีดกลับขึ้นมา อย่างไรก็ดี ศุกร์นี้ยังต้องติดตามดัชนีราคาการใช้จ่ายเพื่อการบริโภคส่วนบุคคล (PCE) เดือนเม.ย.ของสหรัฐฯ เพราะจะเป็นตัวชี้ทิศทางอัตราเงินเฟ้อ
ส่วนบ้านเรายังต้องติดตามสถานการณ์การแพร่ระบาดไวรัสโควิด-19 ในประเทศอย่างใกล้ชิด หลังจากจำนวนผู้ติดเชื้อโควิด-19 ยังไม่ลดลง รวมถึงความคืบหน้าการส่งมอบวัคซีนแอสตร้าเซนเนก้า
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงยังเคลื่อนไหวในแดนบวกได้ โดยมีแนวรับ 1,555 จุด ส่วนแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTGC   มูลค่าการซื้อขาย  2,041.11 ล้านบาท  ปิดที่  62.25 บาท ลดลง   2.00 บาท
DELTA   มูลค่าการซื้อขาย  1,539.77 ล้านบาท  ปิดที่ 556.00 บาท เพิ่มขึ้น 54.00 บาท
KBANK   มูลค่าการซื้อขาย  1,509.29 ล้านบาท  ปิดที่ 123.00 บาท เพิ่มขึ้น  4.50 บาท
SAWAD   มูลค่าการซื้อขาย  1,486.88 ล้านบาท  ปิดที่  75.75 บาท เพิ่มขึ้น  2.25 บาท
SCGP    มูลค่าการซื้อขาย  1,447.90 ล้านบาท  ปิดที่  56.25 บาท ลดลง   1.75 บาท